**Pályázati felhívás**

Üröm Község Önkormányzat Képviselő-testület 57/2020. számú Kt. számú határozata alapján, valamint a vagyonról és a vagyongazdálkodásról szóló 21/2014. (IX.11.) számú önkormányzati rendelettel módosított 27/2012. (X.31.) számú rendelete alapján

**p á l y á z a t o t   í r   k i**

Üröm Község Önkormányzatának kizárólagos tulajdonát képező Ürömi Egészségházban (2096 Üröm, Dózsa György út 34.) található 21,31 m2 alapterületű helység bérbeadására.

**A kiíró neve:**

Üröm Község Önkormányzata, 2096 Üröm, Iskola utca 10.

**A bérlemény helye, adatai:**

2096 Üröm, Dózsa György út 34. (3152/3 hrsz) Egészségház

A helység 21,31 m2, víz, csatorna, villany, gáz bevezetve az Egészségházban. A mosdóhelység (személyzeti és ügyfél) a folyóson található.

A bérlemény használati lehetőségét a Képviselő-testület nem határozta meg.

**A szerződés időtartama:**

A helység használatára a kiíró szerződést köt határozott időre, 5 év időtartamra

**Bérleti díj:**

Az ajánlatnak tartalmaznia kell a bérleményre vonatkozó bérleti díjat. A bérleti díj alsó határa 50.000.- Ft + áfa / hó.

**Az ajánlat benyújtásának helye, ideje, módja:**

* Üröm Község Önkormányzata (2096 Üröm Iskola utca 10.)
* Az ajánlatokat 2020. október 15. napján 12.00 óráig kell benyújtani.
* Az ajánlatokat érvényesen benyújtani postai úton vagy az Ürömi Polgármesteri Hivatal Titkárságán ,zárt borítékban lehet. A borítékra rá kell írni: „Pályázat, 3152/3 hrsz. ingatlan bérbeadása”
* A borítékon fel kel tüntetni az ajánlattevő nevét, címét.
* Hiánypótlásra lehetőség nincs.
* Az ajánlatokat egy eredeti és 1 másolati példányban kell benyújtani. Az ajánlat eredeti és másolati példányát oly módon kell összefűzni, hogy ahhoz iratot sérülés mentesen ne lehessen hozzácsatolni, vagy abból eltávolítani.
* Az ajánlatokat magyar nyelven kell benyújtani, az idegen nyelvű dokumentumot a kiíró nem veszi figyelembe.

**Az ajánlatnak tartalmaznia kell:**

1. A pályázó adatait, a cég neve, címe, KSH törzsszáma, cégjegyzék száma, meghatalmazott képviselő neve, 30 napnál nem régebbi hitelesített vagy eredeti cégkivonat és aláírási címpéldány
2. A pályázó ajánlatát az ingatlanra, amely nem lehet kevesebb, mint a minimális bérleti díj
3. Amennyiben engedélyköteles tevékenységet kíván folytatni, nyilatkozatot arról, hogy a tevékenység folytatásához hatósági engedéllyel, képzettséggel rendelkezik.
4. Az ajánlattevő szerződéskötési képességét igazoló iratok:

* cégkivonat vagy vállalkozói igazolvány másolata (jogi személy esetén)
* adóhatóság igazolás arról, hogy adótartozása nincs (30 napnál nem régebbi)
* nyilatkozat az állami vagyonról szóló 2007. évi CVI. törvény 25.§ (1) bekezdésében rögzített kizáró ok fenn nem állásáról

1. A pályázó nyilatkozatát arról, hogy a pályázati feltételeket elfogadja.
2. A pályázó nyilatkozatát arról, hogy a személyes adatai kezeléséhez a pályázat elbíráláshoz szükséges mértékben hozzájárul.

Az ajánlatételi határidő lejártát követően a pályázó ajánlatát nem módosíthatja.

**A pályázat eredménytelenné nyilvánítása:**

A kiíró fenntartja a jogot a pályázat indokolás nélküli eredménytelenné nyilvánítására.

**Az ajánlatok felbontásának helye, ideje, módja**

* Ürömi Polgármesteri Hivatal Tanácsterme (2096. Üröm Iskola u. 10.)
* A pályázatok bontására **2020. október 15 napján 17.00 órakor** kerül sor testületi ülés keretében.
* Az ajánlatok bontása nyilvános, amelyre a pályázókat a kiíró ezúton hívja meg.

**A pályázat és az ajánlatok elbírálása:**

* A pályázat és az egyes ajánlatok elbírálására Üröm Község Önkormányzat Képviselő-testületének 2020. október 15.-i ülésén kerül sor
* A Képviselő-testület a benyújtott ajánlatok közül az összességében legelőnyösebb ajánlatot tevőt - tekintettel a szolgáltatás fajtárjára, a szolgáltatás nyújtásának kezdő időpontjára és a bérleti díj összegére - nyilvánítja nyertessé.

**A bérleti szerződés megkötésének helye és időpontja:**

Ürömi Polgármesteri Hivatal (2096. Üröm Iskola u. 10.)

A nyertes pályázóval a testületi ülésen ( amennyiben jelen van a nyertes ajánlattevő) történik az egyeztetés a szerződéskötés időpontjáról. Amennyiben a nyertes ajánlattevő nincs jelen, úgy a megadott elérhetőségen történik a kapcsolatfelvétel.

A jelen pályázati felhívásban nem szabályozott kérdésekben a nemzeti vagyonról szóló 2011. évi CXCVI. törvényben foglaltak, illetve az önkormányzat vagyonrendeletében foglaltak az irányadók.

Üröm, 2020. augusztus 18.

                                                                                              Laboda Gábor sk.

polgármester